
(Róbert Hruška)
Ateliér vizuálnych efektov – bakalárska práca


- Motívom filmu sú 90te roky, (kostýmy, rekvizity, hudba, kamera, herci)
- 3postavy (kuriér/díler a dvaja policajti)
- 4 minúty napätia a humoru
- Pár realistických vfx efektov (dole vypísane)


Dĺžka natáčania je cca 6 hodín na jednej ceste a hodinu v interiéri
Natáčanie podľa počasia: 15. február – 15. marec











Hlavnou postavou filmu je pohotový, mladý díler, ktorý svojím maskovaním pôsobí ako kuriér. Svoju špinavú robotu zvláda tak dobre, že jeho nekalé zásielky neodhalia ani policajti.

 Práve naopak, budú mu chcieť pomôcť.
Expozícia, kuriérova izba, noc
Díler si pripravuje balíčky pre svojich zákazníkov. Vyberie tovar (drogy), zabalí ho a napíše naň adresu.  Prezlečie sa do kuriérskej rovnošaty a s veľkou cestovnou taškou plnou zásielok, frajersky prichádza ku svojmu autu.  Naštartuje a hodí kazetu do autorádia. 
Titulok: NÁZOV FILMU (FINAL EXPRESS)
Podvečer. Vedľajšia rovná cesta, v okolí sú stromy a pole. Nikde nikoho. [16:40]
Kuriér so svojím autíčkom fičí prázdnou cestou a telefonuje za jazdy so zákazníkom.
KURIÉR:
"Jasné, za 15 minút som tam... Keď sa nič nestane."
Všetko ide v pohode až dokým sa neobjaví policajná kobra, ktorá kuriéra začala naháňať. Skúsený JOZEF a mladší MAREK hlásia do vysielačky:
JOZEF:
"Alfa Bravo. Alfa Bravo. Sme mu v pätách ale ešpézetku nevidíme... prepínam!"
Policajná vysielačka dispečing:
"Tu Alfa Bravo. Rozumiem."
Kuriér po telefonáte zvýši hlasitosť autorádia a vyberie si pomôcky na robenie cigarety, ktorú si hneď začne za jazdy šúľať. Policajtov za sebou si nevedome nevšíma a cez hudbu ani nepočuje.
Policajti nechápu prečo im auto nechce zastaviť, tak ho vyblikávajú a dochádza im trpezlivosť. 
Policajná vysielačka:
"Nechce zastaviť, potrebujeme posily, prepínam."
Policajná vysielačka dispečing:
" Rozumiem."
Zrazu auto naháňajú ďalšie dve kobry s majákom. Cesta je úzka a rovná, všetci idú rovnakou rýchlosťou za sebou.  Po chvíli spoza oblakov vykukne helikoptéra, ktorá auto sleduje z vtáčej perspektívy. Kuriér sa však necháva unášať hudbou a šúľaním cigarety. Akonáhle ju dorobí, chce si ju zapáliť, keď zrazu pozrie do spätného zrkadla a všimne si za sebou policajné kobry. V šoku ihneď spomalí a odbočí do uličky, kde svoje auto zastaví.
Policajná vysielačka:
"Máme ho."
(Obe auta stoja, a sú asi 20m od seba, kuriér je vpredu. Dve policajné kobry ostali na hlavnej. Helikoptéra nad nimi)


V spätnom zrkadle vidí, že k nemu pomaly idú policajti. MAREK sa s pištoľou v ruke približuje k autu. Za nim sa schováva JOZEF. Helikoptéra balansuje vo vzduchu nad nimi, čiže im spôsobuje mierny vietor. KURIÉR v napätí nevie čo má robiť. Pozrie sa na tašku, v ktorej ma posledný balíček drog, a je mu jasné, že toto skončí veľmi zle. Policajti sa bezpečne približujú ku autu a vidia, že v ňom nesedí žiadny zločinec ale iba KURIÉR, ktorý sa na nich trpko pousmeje. Policajti si preto dajú pohov a ostatným kobrám dajú znamenie, že môžu odísť. KURIÉR sa obzerá s vypúlenými očami, a nechápe prečo všetci odchádzajú.  JOZEF príde ku autu a požiada kuriéra aby vystúpil.
JOZEF:
"Vystúpte si z vozu, prosím!"
Kuriér vystúpi ako také neviniatko.

JOZEF:
"Viete o tom, čoho ste sa dopustili?“

Kuriér s vážnou tvárou odpovie:

KURIÉR:
"Nemám vodičak?"
JOZEF s ešte vážnejšou tvárou vyberie pokutový blok a pýta sa kuriéra: 
JOZEF:
"Nie. Na tejto ceste je 50tka... Kam ste sa tak ponáhľali?“

Kuriér si vydýchne a s úsmevom prikývne hlavou.

KURIÉR:
"Aha, jasne... "
Napätie klesne a kuriér siahne do zadného vrecka po peňaženku aby zaplatil za pokutu. MAREK zbadá ako kuriér niečo vyťahuje a z reflexu naňho vytasí pištoľ.
MAREK:
"Hej, hej!"
Kuriér sa vystraší ale pohotovo zareaguje:
KURIÉR:
"Preboha chalani, ja vám zaplatím... peňaženka "

JOZEF nahnevano pozrie na MAREKA, ktorý si zapáli cigaretu. JOZEF spisuje pokutu,  MAREK sa začne motať okolo auta a nazrie dnu. 

MAREK:
"Čo vezieš?"
KURIÉR:
"Chalani ja som kuriér. V aute mám poslednú zásielku a zákazník ma už čaká, že prídem... Sme dohodnutí na piatu..."

MAREK si založí ruky za opasok a z puzdra mu vylezie pištoľ, ktorá po dopade niekam vystrelí náboj. V šoku mu z úst spadne aj cigareta. Všetci podskočia a zľaknú sa. MAREK sa skloní a zahanbene si vezme iba pištoľ.  Po 5 sekundách ticha začnú všetci traja cez seba kričať a rozhadzovať rukami. 
Zrazu JOZEF aj MAREK prestanú rozprávať, keď je počuť už iba kuriéra. 
KURIÉR:
"Ja v tom aute naozaj neveziem drogy" 
Kuriér si uvedomí, že už ho je počuť tak zmení a dokončí vetu:
KURIÉR:
"ja som iba som ja išiel veľmi rýchlo, ale ja sa polepším. Určite. Sľubujem"
JOZEF aj MAREK chvíľu pozerajú na seba ale JOZEF to celé vyrieši:
JOZEF:
"No dobre. Prosím vás... bola to nehoda, nikomu sa nič nestalo. My dopíšeme zápisnicu(kuriérovi) a ty si choď sadnúť do auta(Marekovi). No takže kde sme to skončili?"
MAREK naštvane smeruje k autu a KURIÉR si všimne na zemi prekvapenie.
KURIÉR:
"Obávam sa, že váš kolega mi omylom prestrelil nadrž."
MAREK ešte nebol tak ďaleko aby to nepočul.
MAREK:
"Čo si to povedal?"
 MAREK sa vracia a vybehne po kuriérovi ale JOZEF ich od seba rýchlo oddelí. Všetci sa budú pozerať dole na rozliatu naftu.
KURIÉR:
"No, a balíček dnes nedoručím."
5 sekúnd tichého a zúfalého pohľadu dole preruší JOZEF.
JOZEF:
"My vás tam odvezieme."
MAREK:
"Čože?"
JOZEF:
"Musíme si pomáhať... a chrániť."
Marek sa zhlboka nadýchne a povie:
MAREK:
"Dobre... Ale sedím vpredu."
MAREK odkráča ku autu a KURIÉR si zo strachu vezme z auta tašku. Bude chcieť odísť peši, ale JOZEF trvá na tom, aby kuriérovi nahradil spôsobenú nepríjemnosť.
KURIÉR:
    "To naozaj nemusíte"
JOZEF:
    "Musíme, dlžíme vám to."
KURIÉR:
"Je to kúsok... pôjdem peši"

        JOZEF ho zastaví a zoberie mu tašku z rúk.
KURIÉR:
[bookmark: _GoBack]"Pôjdete s nami pán kuriér. Je to rozkaz"

Kuriérovi nič iné nezostáva, no ide si ešte do auta po telefón. 
MAREK a JOZEF zatiaľ kráčajúc do auta.
- - - - -
MAREKOVÁ nedofajčená cigareta stále tlie, až kým sa jej nedotkne hrana
rastúcej naftovej kaluže. (BOOOM) Auto odstavené pri poli vyletí do vzduchu aj s kuriérom.

- - - - -
Šokovaní policajti vidia, že už sa nič nedá robiť. A tak sa dívajú na výbuch.
Neskôr v policajnom aute:
Policajti v aute požierajú bagety a JOZEF polemizuje prečo to auto vybuchlo.
JOZEF:
    "Stále nechápem akým zázrakom to auto vybuchlo."
 MAREKOVI zabehlo, a v hlave mu svitá(flashback, firstperson), že to bola asi jeho spadnutá cigareta, ktorá spôsobila požiar a preto radšej zmení tému. S plnými ústami bagety pripomenie JOZEFOVI balíček.
MAREK
"No ale pozri, máme tu ten jeho balíček."
JOZEF
"Aha jasne, a je tam aj adresa..."


MAREK poľaví a navrhne JOZEFOVI riešenie.
MAREK
"Mali by sme ho tam ísť rýchlo zaniesť...“
JOZEF:
    "Express?"
MAREK:
    "Express!"
MAREK popadne modrý maják a JOZEF naštartuje auto.







Efekty:
Výbuch auta
namnoženie policajných aut
first person: zdrogovaný kuriér ako pozerá na cestu
Vystrel z pištole
Vytvorenie značky pri ceste, ktorá povoľuje maximálnu rýchlosť 50km/h
Radar v aute policajtov
Helikoptéra a pohlaď z hora na cestu
Celkove dotvorenie atmosféry 90tych rokov

